钦定古今图书集成/明伦汇编/官常典/第632卷 > 鲍永
## 钦定古今图书集成/明伦汇编/官常典/第632卷 > 鲍永

按《后汉书》本传：“永字君长，上党屯留人。光武时，迁扬
州牧。时南土尚多寇暴，永以吏人痍伤之后，迺缓其
衔辔，示诛强横，而镇抚其馀，百姓安之。建武十一年，
征为司隶校尉。帝叔父赵王良尊戚贵重，永以事劾
良，大不敬，由是朝廷肃然。迺辟扶风鲍恢为都官从
事，鲍恢亦抗直不避强御。帝常曰：‘贵戚且宜敛手，以’”
避二鲍。